A Magyar Képzőművészeti Egyetem felsőbb éves, alap- és mesterszakos, valamint doktorandusz hallgatóinak

**KOLLÉGIUMI FELVÉTELÉRE A 2023/2024. TANÉVRE**

A Magyar Képzőművészeti Egyetem (a továbbiakban: Egyetem) pályázatot hirdet 98 kollégiumi férőhely betöltésére, a 2023/2024. tanévre, felsőbb évfolyamos hallgatók részére. Az Egyetem a férőhelyeket a Stróbl Alajos Kollégiumában (1087 Budapest, Stróbl Alajos u. 3/A.) biztosítja.

**Pályázati feltételek**

Pályázatot nyújthatnak be, akik

* a 2023/24-es tanévben hallgatói jogviszonyban fognak állni az Egyetemmel, függetlenül attól, hogy milyen képzési szakra, milyen tanulmányi rend szerinti képzésre járnak; és
* az állandó lakhelye Budapest közigazgatási határán kívül van; és
* akik rászorulónak minősülnek; és
* jó tanulmányi eredménnyel rendelkeznek.

**Pályázati rend**

Tájékoztatjuk Önöket, hogy a jelenleg kollégiumi elhelyezésben részesülő hallgatók kollégiumi tagsági jogviszonya a tanév utolsó napján megszűnik. A következő tanévre szóló kollégiumi elhelyezést valamennyi, tehát a jelenleg kollégiumi tagsági jogviszonnyal rendelkező hallgatónak is az MKE honlapjáról letölthető pályázati űrlap kitöltésével és a szükséges igazolások benyújtásával kérelmeznie kell.

A pályáztatási rendet a Kollégiumi Szabályzat, valamint jelen dokumentáció szabályozza.

A pályázat meghirdetésének időpontja: **2023. május 23**.

Kollégiumi felvételre (elhelyezésre) kizárólag a megadott Pályázati adatlap hiánytalan kitöltésével, aláírásával és papír alapú benyújtásával lehet pályázni. **A Pályázati adatlaphoz mellékelni kell a Kitöltési útmutatóban leírt igazolásokat.**

A Pályázati adatlap és a Kitöltési útmutató megtalálható az egyetemi honlapon ([www.mke.hu](http://www.mke.hu))

A pályázati adatlap kitöltéséről, illetve a benyújtandó igazolások köréről a Kitöltési útmutató ad bővebb tájékoztatást.

**A Pályázati adatlapok és igazolások beküldése a Magyar Képzőművészeti Egyetem Stróbl Alajos Kollégiumának levélcímére (1087 Budapest, Stróbl Alajos u. 3/a) legkésőbb 2023. június 20-án, kedden 15:00 óráig. A határidő a beérkezésre vonatkozik!**

Felhívjuk figyelmüket, hogy a jelentkezési határidő után beérkezett, illetve a mellékletek nélkül benyújtott kérelmeket a Kollégiumi Felvételi Bizottság, mérlegelés nélkül elutasítja.

A kérelem benyújtásakor fennálló kollégiumi díjtartozás esetén a kérelmet a Kollégiumi Felvételi Bizottság nem veszi figyelembe.

**Egyéb információk**

További információkat a következő elérhetőségeken lehet kapni:

* e-mail: bencsik.marianna@mke.hu
* Telefon: 303-1121, +36 30 118 8564

Kérjük, hogy kérdéseiket elsősorban elektronikus úton szíveskedjenek feltenni.

**A felvételi pontok számítása**

A felvételi pontok számításánál a Hallgatói Térítési és Juttatási Szabályzat 2. sz. mellékletének megfelelő pontozásos rendszerben kerül értékelésre a pályázó:

* lakhelyének az intézménytől való távolsága;
* családjának szociális helyzete;
* családjának lakhatási körülményei;
* tanulmányi átlageredménye;
* közösség érdekében végzett tevékenysége;
* a Pályázó 2022/23. tanévben tanúsított kollégiumi magatartása

A Kollégiumi Felvételi Bizottság a kérelemnek helyt adó vagy a kérelmet elutasító határozatot hoz. A pályázók a felvételi kérelmek elbírálásával kapcsolatos döntésről legkésőbb **2023. július 15**-ig tájékoztatást kapnak Neptun üzenetben és e-mailen is.

A határozat ellen a hallgató annak közlésétől számított 15 napon belül a Kollégiumi Szabályzatban meghatározott eljárásrend szerint jogorvoslattal élhet.

A pályázat és a kitöltési útmutató [letölthető](http://www.mke.hu/sites/default/files/attachment/Paly_felhivas_kitoltesi_utmutato.doc) (.doc)

Kollégiumi pályázati adatlap [letölthető](http://www.mke.hu/sites/default/files/attachment/palyazati_adatlap_felsobb_eves_honlapra.xls) (.xls)

2023. május 23.